《惠应寺胡秀才读书处》
明代·皇甫汸

支公禅诵处，却有董生帷。地僻闻钟远，林荒下鸟迟。

持经残雪映，闭户白云垂。辛苦精儒行，还应静者知。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。